rlitschk/wikidir huggingface dataset:
Dat Abbasiden-Kalifaat oder Abbasiden-Riek was een islaamsch Riek, dat de Abbasiden-Dynastie in de Tied van 750 bet 1258 beheerscht het. De Höövdstad van den Riek was eerst Kufa, läter Bagdad, denn Samarra un ar-Raqqa. Den Riek stund de Kalif bovenan, de weltlike Böverste was. De Abbasiden nemen meest dat hele Umayyaden-Kalifaat in, de bet 750 van Damaskus uut heerscht hadden. De Umayyaden künnen man al-Andalus up dat ibeersche Halveiland, vandage Spanien un Portugal, unner ere Heerschop waren, wo se naher dat Emiraat Córdoba, läter dat Kalifaat Córdoba uprichten, dat bet 1031 standholen het. De Upkumst van den Abbasidenriek begunn med enen Upstand tegen de Umayyaden in de Regioon Khorasan, vandage in’n ööstliken Iran. För den Upstand gav et verscheden Grünne. De Pers’schen fölen sik wegen de Arabers as Börger up’n tweden Range un mösten to’n Bispeel höger Afgaven talen. De Abbasiden bekeken sik dat de rechten Kalifen, ümme dat se van Abbas ibn Abd al-Muttalib (566-652) afstammen, un so Nakomens van den Propheet Mohammed sind. De Ummayyaden stammen van enen ander Stamm as Mohammed af. Verdreet över de welige, rieve un „weltike“ Levensstil van den Ummayaden kam in Damskus up un dat Verlangen trügge na de „simplen Anfänge“ in de
Disse Artikel is man blots en Stubben. Du kannst Wikipedia helpen un em verbetern. Dat Mongoolsche Riek was in’n 13. un 14. Jaarhunderd dat Gebeed, dat vereenigte mongoolsche Volkstämme in Asien unn Oosteuropa verövern un up sienen Hoogpunkt dat gröttste Riek in de Historie van de Welt was. De Begreep „Mongolen“ betekent hier de mongoolschen Volkstämme, de to de Tied in den Gebeed van de Mongolie vandage leven, een Hoogflach in’n Noorden van Volksrepublik China vandage. Ook wenn de Mongolen man ene vergleken lüttke Gruppe weren (um 1200 etwa 200.000) hadden se enen groten Inflood un ene wichtige Rulle in de Historie. Stephan Conerman, Jan Kusber (Ruutgever): Die Mongolen in Asien und Europa. Peter Lang Verlag, Frankfort an’n Main u. a. 1997, ISBN 978-3-631-30636-9. Marie Favereau: The Horde: How the Mongols Changed the World. Belknap, Cambridge 2021, ISBN 978-0-674-24421-4. Hansgerd Göckenjan: Mongolen. In: Lexikon des Mittelalters 6 (1993), Sp. 756–760. René Grousset: Die Steppenvölker. Attila – Dschingis-Khan – Tamerlan. Zürich 1970. Wassili Jan: Mongolen. Kiepenheuer-Verlag 1993, ISBN 3-378-00521-1. George Lane: The Mongols. I.B. Tauris, London/New York 2018. Michael Weiers (Ruutgever): Die Mongolen. Beiträge zu ihrer Geschichte und Kultur. Darmstadt 1986. Michael Weiers: Geschichte der Mongolen. Kohlhammer, Stuttgart u. a. 2004,
Phrygisch is ene utstorvene Spraak vun de Phrygers. Se höör to de indogermaanschen Spraken un is in Lüttasien (Phrygien) spraken worrn. Binnen de indogermaanschen Spraken warrt dat Phrygische as en egen Twieg ansehn, de ans mit kene bekannte Spraak neger verwandt is. Bekannt is dat Phrygische ut mehr as 250 korte (de längste 285 Teken lang) ooltphrygische Inschriften ut dat 8. bet 4. Johrhunnert v. Chr., de in ene egene Schrift schreven worrn sünd. Disse Schrift is wohrschienlich in dat 8. Johrhunnert v. Chr. vun en westgreeksch Alphabet utlehnt worrn un harr en poor tosätzliche Teken. Funnen hebbt se de Inschriften vör allen in de Stadt Gordion. Ut de Tiet vun dat 1. bet 4. Johrhunnert n. Chr. sünd noch bi 110 neephrygische Inschriften in greeksche Schrift bekannt. In dat 5. Johrhunnert is dat Phrygische noch as Volksspraak bruukt worrn, denn aver bilütten utstorven. In dat 7. Johrhunnert geev dat disse Spraak nich mehr.
Disse Artikel is man blots en Stubben. Du kannst Wikipedia helpen un em verbetern. Kolonialismus betekent Gebede buten dat egen Territorium för sik intonemen un sik daar de imheemschen Völker bi unnerdaan to maken, to verdrieven oder sogaar to moorden. Daar staat Kolonisten un de Inheemsche sik med enen groten technischen un kuluturellen Unnerscheed bi gegenöver, wat bi den Kolonisten in de Nietied den Glöven upkomen make, dat se kulturell wied över den „Natuurvölkern“ staat un de egen Raass enen högeren Weerd hädde. Düsse Ideen stüttet fröge Theorien to de sotschokulturelle Evolutschoon. Dat de europääschen Natschonen de Welt koloniseren, brochte Ideologien so as den Eurozentrismus ook noch vöran. Privaatlüde, Firmen un Staten maken med Kolonien uptorichten, indem dat se niegen Kolonien toeerst Stütt geven. Up lange Sicht kemen die Kolonien denn in’n Besitt van Staten. De Begreep Kolonialismus betekent man nich alleen de Koloniaalheerschop as een politsch Systeem, man ook ene histoorsche Tied, de Koloniaaltied, de in de Nutied beginnt: Nadem dat in’n 15. Jaarhunderd Portugal Stüttsteden buten Europa innomen hadde, richten europääsche Mächte sied dat Christoph Kolumbus na Amerika reist was Koloniaalrieke in Översee up, eerst Spanien un Porutugal, denn ook de Nedderlannen, England un Frankriek. Med den Kolonialismus
Louis Riel (* 22. Oktober 1844 in St. Boniface; † 16. November 1885) weer en Anföhrer vun de Mestizen un Indianers in Kanada. Riel hett 1869/1870 un 1884/1885 de demokraatsche Bewegung in de Red-River-Kolonie un de Noordwest-Rebellion anföhrt, de sik gegen den kapitalistischen Landroov un de polietsche Entrechtung wennen dee. Nadem de Noordwest-Rebellion afwehrt weer, hebbt se em 1885 ophängt.
Nicolaus Bruhns (* Dezember 1665 in Schwabstedt; † 29. März 1697 in Husum) weer en Komponist, Örgel- un Vigelinspeler vun de Noorddüütsche Örgelschool. Bruhns weer en Schöler vun Dieterich Buxtehude. He weer en bedüden Komponist in de Tiet vör Bach. Vun siene Warken sünd 12 Kantaten un welk Stücke för de Örgel nableven.
De Prähistorie, ook Oorgeschicht(e) oder Vörhistorie, betekent de öldste Tied in de Historie van de Minschheed, uut de dat kene schreven Borns givt. De prähistoorsche Tied forscht de Archäologie uut. De Prähistorie is de Tied twischen den eersten Steenwärktügen vör 2,6 Millionen Jaren, bet dat de eersten schreven Borns nableven sind, wat je na Regioon een groten Unnerscheed sien kann, je na de Tied wenn de Schrift in een Regioon upkomen is. Up de Prähistorie folgt de Protohistorie oder Fröhistorie, in de dat indirekte schreven Borns givt: man de Archäologie is jümmers noch een wichtigen Born de Ümstänne in düsse Tied uuttoforschen. Denn folgt de Historie in’n engen Sinne, de schreven Borns uutforscht. De Prähistorie gleder de däänsche Archäologe Christian Jürgensen Thomsen 1836 in siene däänsche Schrift Ledetraad til nordisk Oldkyndighed dat eerste Maal in een Dreeperiodensysteem: Steentied, Bronzetied un Iesentied. För de ole Welt is düt Dreeperiodensysteem ook vandage noch güllig. Man för anner Regionen in de Welt is düt Systeem swaar to bruken. To’n Bispeel beginnt de schreven Historie in wieden Delen van Noordamerika nich eer dat de Spaniers Amerika updeckt hadden. → Kiek bi: Steentied De Steentied is de öldste Epoche in de Minschheedshistorie. Dat wichtigste Kennteken
Aquitaansch is ene utstorvene Spraak, de de eenzige bekannte Verwandte to de basksche Spraak is. Dat Volk vun de Aquitaniers kummt toeerst bi Julius Cäsar in de Commentarii de bello Gallico vör. Dat schall in Aquitanien in’n Süüdwesten vun dat hüdige Frankriek leevt hebben un en ganz annere Spraak hatt hebben as de keltschen Galliers. De Spraak sülvs is blot dör Naams in latiensche Graff- un Wiehinschriften bekannt. Üm un bi 400 Naams vun Lüüd un 70 Naams vun Gödder sünd överlevert. Vun de Grammatik is blot en ganz lütt beten bekannt dör de afleidt Formen vun Naams. De Verwandtschop mit dat Basksche is ut disse Resten aver al good to kennen. As de Römers Aquitanien innahmen harrn, dor sünd de Aquitaniers to de latiensche Spraak övergahn. En lütt Rest vun de Spraak hett sik as Substrat in dat Gascoignsche hollen.
Disse Artikel is man blots en Stubben. Du kannst Wikipedia helpen un em verbetern. De Tang-Dyanstie (chineesch 唐朝 tǎngcháo) was ene chineesche Kaiserdynastie, de dat Land in de Tied van 618 bet 907 beheersche. In de Tied van 690 bet 705 heersche korte Tied die Zhou-Dynastie, eer dat de Tang wedder an de Macht kemen. Se folge up de Sui-Dynastie un ende med de Tied van den fiev Dynastien un teggen Köningrieken. Historikers bekieket de Tang-Dynastie meest as enen Hoopgpunkt in de chineesche Historie, een güllen un weltopen Tiedöller. Dat Gebeed, dat de Heerscher van de Tang-Dynastie verövern kam meest dat Gebeed van de Han-Dynastie liek. De Li-Familie grünne de Dynastie, na dat se sik den Daalgang van de Sui-Dynastie tonütte maakt het, un so ene stabile Tied un dat Vörankumen in Technologie un Kultuur, tomindsen in de eerste Halve van de Tang-Dynasteie möögik maakt het. De Heerschop van Wu Zeitian, de de Wu-Zhou-Dynastie begrünne un de enige chineesche Kaisersche was, het de Tangsyanstie kort unnerbroken. De slimme An-Lushan-Rebelioon (755–763) brochte dat Land to’n Beven un de Zentraalmacht begunn in de twede Halve van de Dynastie den Inflood to verlesen. So as ook de Sui-Dynastie tovöre, hadde de Tang-Dynastie een
C# (C sharp utspraken) is ene Programmeerspraak, de op de Spraken C un C++ baseert. Microsoft hett disse Spraak utklamüsert. 1998 geev dat de eersten Berichten, dat Microsoft an en ne’e Programmeerspraak arbeiden dee, aver eerst 2000 hebbt se de Spraak op de Professional Developers Conference in Orlando offiziell vörstellt. Vör allen dor an mitarbeidt hebbt Anders Hejlsberg, Scott Wiltamuth un Peter Golde. De Spraak schull de Vördelen vun C un C++ mit de vun Java vereenigen. Ok mit dat .NET Framework schull de Spraak good tohooparbeiden. Dit Bispill schrievt "Moin!" up dien Monitor. using System; class Program { public static void Main(string[] args) { Console.WriteLine("Moin!"); } }
Dat Higgs-Boson oder Higgs-Deelken is en hypotheetsch Elementardeelken, wat in dat Standardmodell vun de Elementardeelkenphysik vörutseggt warrt. In’t Standardmodell is de Masse vun de Elementardeelken keen vun jemehr Grundegenschoppen, man se kaamt dör den Higgs-Mechanismus tostannen: De britische Physiker Peter Higgs hett 1964 en formalen Mechanismus utklamüsert, wodör Deelken, de toeerst ahn Masse sünd, dör Wesselwirken mit en Achtergrundfeld (dat so nöömte Higgs-Feld) massiv warrt. Anfangs weer dat Prinzip in’n Rahmen vun de Fastkörperphysik entwickelt, denn aver ok op de Elementardeelkenphysik överdragen. Intressant is dorbi vör allen, dat de Masse vörher as en fundamental Egenschap ansehn weer un nu op eenmol blots mehr as en „Neveneffekt“ vun en Wesselwirken dorstellt weer. Dat de Masse dör Wesselwirken entsteiht is dorbi aver nich alleen op den Higgs-Mechanismus begrenzt; an sik baseert de gröttste Deel vun de Masse in de Welt nich op den Higgs-Mechanismus, man op de starken Wesselwirken twüschen de Quarks in de Nukleonen in de Atomkarns. De Masse vun de Quarks maakt blots en lütten Andeel to de gesamte Masse vun en Atomkarn. Dat Higgs-Deelken het keen elektrisch Laden un wiest den Spin 0 op. Dorüm warrt dat to de Bosonen tellt. Na Bereken ut dat Johr 2006 schall de
The Ohio State University (OSU) is en vun de gröttsten Universitäten vun de USA un besteiht ut den Hööftcampus, de sück in Columbus befinnd un den Nebencampus in Lima, Mansfield, Marion un Newark. Meeten an de Antall vun Studeerenden weer de Campus vun de Ohio State University OSU in Columbus 2020 de gröttste Universität in den Bundsstaat Ohio un de dartgröttste Universität vun de USA. De OSU hörrt to de best staatlichen Universitäten vun de USA un wurrd dorumas sonömmt Public Ivy tellt.Se is besünners förhör Studiengänge in Spraakwetenschapen, Lehramt un Kunst bekannt un is, so seggt dat Nahrichtenmagazin US News, een vun de twintig besten apenlichen Universitäten in den USA un die beste in Ohio. Se is todem siet 1916 Liddmaat vun de Association of American Universities, en siet 1900 bestahn Verbund vun führend forschungsintensiver nordamerikaansch Universitäten. Hör Motto luut „Disciplina in civitatem“. The Ohio State University wurr 1870 ünner de Naam Ohio Agricultural and Mechanical College grünnd un is siet 1873 ok för Studenten togänglich. De Universität leeg oorsprünglich an den nördlichen Rand vun Columbus in en landwertschaplich präägt Gegend. Dorum sullen tonächst blots Afslüsse in mechanischen un landwertschaplichen Utbillen vergeeven wurrn. 1878 wurr dat Billensangebot aber ok
Disse Artikel is man blots en Stubben. Du kannst Wikipedia helpen un em verbetern. De Diabetes mellitus (van ooldgreeksch διαβήτης diabḗtes [to διαβαίνειν diabainein, ‚dörfleten‘] un latiensch mellitus ‚honigsüß‘) kort Diabetes up Platt ook Zuckerkrankheed oder Zuckerlieden betekent ene Gruppe Stoffwesselstöörnissen, de dat Verarbeden van Kölenhydraten un de de Regulatschoon van den Bloodzucker stöört. De Grund is een (aflsuten oder relativen) Mangel an Insulin un maakt Lüüd, de bedropen sind, chroonsch överzuckert. De Name beschrivt een Symptom för de Diabetes: Zuckerkranke scheed över de Maten veel Zucker in’n Urin uut, wenn se överzuckert sind. Thomas Willis het ümme 1674 de Krankheed, de al Dokters in de greeksche, röömsche un indische Antiken kennen, diagnostizeert, indem dat he den Smack van den Urin pröövt het, denn dat Urin van Personen med Diabetes het enen hogen Bloodzuckerspegel un smeckt so sööt as Zucker. De Folgen van de Diabetes mellitus könnt Schäden an’n Nervensysteem un an den Adern sien. Dat kann to’n Bispeel Diabetikerföte maken. De Disziplin, de Diabetes uutforscht, is de Diabetologie. Gesellschaft für Rehabilitation bei Verdauungs- und Stoffwechselkrankheiten e. V. (Heruutgever): Diabetes-Lesebuch. Wissenswertes für den Alltag mit Diabetes. Pabst Science Publishers, Lengerich 2011, ISBN 978-3-89967-695-2. Burkhard Göke/Klaus G. Parhofer/Carsten Otto: Das Praxisbuch
Dat W-Boson is en Liekboson (Uttuuschdeelken) un höört dormit to de Elementardeelken. Dat Deelken hett den Spin 1. Dat W-Boson sorgt för de so nöömten laadten Strööm vun de swack Wesselwirken, wat en vun de veer Grundkräft vun de Physik is. Man ünnerscheedt dorbi na de elektrisch Laden twüschen W+ un W-. De W-Bosonen koppelt an Leptonen aver ok an Quarks. So entsteiht dör dat Afstrahlen vun en W--Boson t. B. ut en Elektron dat tohöörig, elektrisch neutrale Elektron-Neutrino (νe). Op de annern Siet vermiddelt de W-Bosonen de Ümwanneln vun Quarks vun verscheeden Quantentallen (Flavors) inenanner, wobi dat wedder de Differenzladen vun een Elementarladen e afnehmt. So en Vörgang kummt to’n Bispeel bi’n radioaktiven Betaverfall vör: Dorbi warrt in en Neutron vun’n Atomkarn en Down-Quark (Laden -1/3 e) in en Up-Quark (Laden +2/3 e) ümwannelt. Dorbi nimmt de Atomtall vun’t Atom üm een to, wieldat dat afstrahlte W-Boson eenfach negativ laadt is. De Beteken W-Boson kummt vun dat engelsche weak „swack“, wieldat dit Deelken de swacke Wesselwirken vermiddelt. In’n Januar 1983 weern W-Bosonen to’n eersten mol in en Experiment mit dat Super Proton Synchrotron (SPS) an’t CERN nawiest. To de swacken Wesselwirken höört ok dat Z-Boson, wat aver – anners
Disse Artikel is man blots en Stubben. Du kannst Wikipedia helpen un em verbetern. Künstlike Intelligenz, kort ook K.I. oder A.I. na’t engelsche artificial intelligence betekent een Reeknerprogramme oder Maschinen, de sülvenst wat leren könnt. Künstlike Intelligenz is een Systeem, dat Daten van buten richtig düden un uutleggen kann, uut düssen Daten leren kann, un wat dat Systeem uut düssen Daten leert het up niege Upgaven anpassen un överdregen kann oder de glieke Upgave effitschenter lösen kann. Künstlike Intelligenz un Maschinenleren bruukt to’n Bispeel: Söökmaschinen, virtuelle Assistenten, Faartüge, de sülvenst faart, automaatsche Spraaköversetters, Gesichtserkennunge oder Onlinereklame, de up den Bruker sienen Internetverloop tosneden is. Russell, Stuart J.; Norvig, Peter. (2021). Artificial Intelligence: A Modern Approach (4th ed.). Hoboken: Pearson. ISBN 978-0134610993. LCCN 20190474. Artificial Intelligence Rich, Elaine; Knight, Kevin; Nair, Shivashankar B (2010). Artificial Intelligence (3rd ed.). New Delhi: Tata McGraw Hill India. ISBN 978-0070087705. Andreas Kaplan, Artificial Intelligence, Business and Civilization: Our Fate Made in Machines, Routledge, 2022. Afropen an’n 6. Mai 2024. Siri, Siri, in my hand: Who's the fairest in the land? On the interpretations, illustrations, and implications of artificial intelligence. In: Business Horizons. 62, Nr. 1, January 2019, S. 15–25. doi:10.1016/j.bushor.2018.08.004. Normdaten: GND: 4033447-8 | LCCN:
De Memel (Russ’sch Neman, Wittruss’sch Njoman, Litausch Nemunas) is en Stroom in Wittrussland, Litauen un Russland (Kaliningrader Oblast). Bi Tilsit münnt de Memel in dat Kurisch Haff, wat to de Oostsee behöört. In de 1. Stroof vun dat Düütschlandleed, wat de Natschonalhymne vun Düütschland is, warrt vun Düütschland von der Maas bis an die Memel, von der Etsch bis an den Belt sungen, dat sünd de histoorschen Grenzen vun dat Rebeet wesen, woneem Düütsche leven deen. Hüüt sünd de Düütschen ut disse Gegend verdreven, wat mit en Grund is, dat dat Leed nich mehr ganz sungen warrt.
Disse Artikel is man blots en Stubben. Du kannst Wikipedia helpen un em verbetern. De Tuberkulose oder Tuberkuloos (kort Tb oder Tbc) is ene Infektschoonkrankheed, de Bakterien veroorsaaket un de weltwied verbreed is. Eerdages heet de Süke ook Swindsucht. Bi Minschen is de Lungentuberkolose wiedverbreed. Bi Immundefekten gript Tuberkulose ook buten de Lungen an. Ümme dat Tuberkulose so ene wichtige un wiedvebreed Krankheed is, kümmt de Süke jümmers wedder in de Kunst up. Welke Künstlers verarbeed den fröen Dood. Al de Kunst in den oolden Ägypten het Bilder van den Gibbus, den de Rüggraattuberkulose maket. Anner Biller van de Tuberkulose find sik ook in de ooldamerikaansche Kunst. Den 1. Dezember 2011 het in den Rohrbacher Slott in Heidelberg een Museum för Tuberkulose de Dren upmaakt. Dat Museum wiest to’n groten Deel Stücke uut de Tuberkulose-Archiv in Fulda, den de Lungendokter Robert Kropp vörstund. Sied Beginn 2012 könnt alle dat Musuem besöken. De 24. Märt is de Welttuberkulosedag. Den Dah het de Weltgesundheedsoragnisatschoon (WHO) uutropen. De Dag sall Bewusstsien för Tuberkulose waakholen un wiesen, dat de Tuberkulose in velen Länder weltwied, sunderlik in upwassen Länner, de Uphülp bruket, noch jümmers as Epidemie upkümt. Dat Datum sall an den Dag, an den
De Putt in Schören is en Lustspeel, dat Heinrich von Kleist 1806 schreven hett. Dat eerste Maal in’t Theater kamen is dat Stück 1808 in Weimar dör Goethe. Wilhelm Poeck hett dat Stück as De Putt in Schören 1908 in’t Plattdüütsche överdragen. Dat Stück is an’n 29. April 1908 in’t Schiller-Theater in Hamborg toeerst opföhrt worrn. En twete plattdüütsche Version stammt von Albert Mähl un is an’n 25. Mai 1924 as De Pott is twei an de Nedderdüütsche Bühn Kiel toeerst opföhrt worrn. Dat Stück hannelt dor vun, dat opkloort warrn schall, wie Marthe Rull ehr düren Putt twei gahn is. Se hett den vörigen Dag den Buernsöhn Ruprecht Tümpel in de Kamer vun ehre Dochter Eve vörfunnen. Vör Eve ehr Finster legen de Schören vun’n Putt. Ruprecht harr denn seggt, he harr en Frömmen sehn, de weer ut Eve ehr Kamer dör dat Finster rut un harr dor den Putt bi vun Kaminsims smeten. Nich Marthe un nich Ruprecht ahnt, dat de Frömme Richter Adam wesen is. Doch Sorgen maakt sik Marthe Rull nich alleen vun wegen den Putt, man ok üm Eve ehr Ansehn. Wenn rutkummt, dat noch annere Keerls in Eve ehr Kamer wesen sünd, kunn se
Tehren oder Tehrung(e) betekent Tehren, een oolden Namen för de Tuberkuloos, Tehren, dat Recht wat to bruken un nütten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Piäpperpotthast, auk Piäpperpottharst, is en westfölschet Gericht, en Iäten. Man braukt daoto vüöl Fläisch un Siepeln, en Biäten Schmolt, vüöl Piäpper, Lowesblaar un Saolt. Dat muot alltehaupe in en grauten Pott schmurgeln un kuocken. Wenn't an't Iäten geiht, gitt dat Iärappeln un Gürksket daobi, tom drinken gitt et Beier ut Düörpm. Dat iärste Maol wiär Pottharst in Düörpm vüör dat Joahr 1378 opschriäwen wüörn. Auk Henriette Davidis hiett en Rezept vüör Piäpperpotthast al vuör hunnerd Jaohren akraot opschriäwen. Piäpperpotthast-Rezept van 1879, van Henriette Davidis op Hauchdüütsch.
Disse Artikel is man blots en Stubben. Du kannst Wikipedia helpen un em verbetern. De Regeren oder Regerung(e) is ene van den höögsten Institutschonen in enen Staat. Se leid, stüürt de Politik na binnen un buten. Ene Regeren het normalerwiese enen Baas un verscheden Ministers, de je egen Ministerien hebbet. Tohoop sind de Baas un de Ministers dat Kabinett. Se kann man ook verscheden Liddmaten med lieken Rechten hebben, so to’n Bispeel in de Swiez un heet denn beter Raad. In enen präsidentschellen Systeem so to’n Bispeel in den Vereenigten Staten is de Baas van de Regeren ook de Staatsböverste. Faken betekent Regeren ook de de Exekutive (uutövend Macht) in enen Staat. De Macht to regeren heet ook Gubernative. Ulrich von Alemann: Politisches System der Bundesrepublik. In: ders.: Grundlagen der Politikwissenschaft. Opladen 1952, S. 89–98. P. Badura: Regierung. In: R. Herzog u. a. (Heruutgever): Evangelisches Staatslexikon. Band II. Stuttgart 1973, S. 1093–1147. A. Barry, T. Osborne, N. Rose (Heruutgever): Foucault and Political Reason. Liberalism. Neoliberalism and rationalities of government. London 1996. A. Benz: Governance – Regieren in komplexen Regelsystemen. Eine Einführung. Wiesbaden 2004. J. Bodin: Sechs Bücher über den Staat. 1576. (München 1981 ff.) C. Böhret, G. Wewer (Heruutgever): Regieren
Disse Artikel is man blots en Stubben. Du kannst Wikipedia helpen un em verbetern. Ideologie (uut franzöösch idéologie; uut ooldgreeksch ἰδέα idéa, plattdüütsch Idee un λόγος lógos, plattdüütsch Lere, Wetenschap – egens „Ideenlere“) betekent in’n wieden Sinne ene Weltsicht. In’n engen Sinne dat na Karl Marx dat „falsche Bewusstsien“ in ene Sellschop, in de US-amerikaansche Wetenssotschologie man ook jeed een Systeem uut sotschalen Normen, dat Gruppen bruket de egen un ander Lüde Doon to beweerden un to rechtfärdigen. De beden verscheden Ideologiegrepe underscheed de Diskurs in de Sellschop faken nich. Theodor W. Adorno: Beitrag zur Ideologienlehre. 1954, In: Soziologische Schriften I. Suhrkamp Taschenbuch Verlag, 1995, ISBN 3-518-27906-8. Louis Althusser: Ideologie und ideologische Staatsapparate. 1977, ISBN 3-87975-109-9. Hansjörg Bay, Christof Hamann (Hrsg.): Ideologie nach ihrem ‚Ende‘: Gesellschaftskritik zwischen Marxismus und Postmoderne. Westdeutscher Verlag, 1995, ISBN 3-322-94214-7. Roland Barthes: Mythen des Alltags. Vollständige Ausgabe, Berlin: Suhrkamp, 2012 Manuel Becker: Ideologiegeleitete Diktaturen in Deutschland. Zu den weltanschaulichen Grundlagen im Dritten Reich und in der DDR. Bouvier, Bonn 2009, ISBN 978-3-416-03272-8. Heiko Beyer und Alexandra Schauer (Hrsg.): Die Rückkehr der Ideologie. Zur Gegenwart eines Schlüsselbegriffs. Campus, Frankfurt am Main, New York 2021, ISBN 978-3-593-51170-2. Till Breyer und Mareike Schildmann (Hrsg.): Literatur und Ideologie, Themenschwerpunkt
Phrygisch betekent dat Volk vun de Phrygers, jemehr phrygsche Spraak, de phrygsche Toonoort in de Musik. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.